У скверы цэнтральнай раённай бальніцы адбылося адкрыццё і асвячэнне помніка з іконай Святога Панцеляймона-лекара, які шануецца ўсімі хрысціянамі. З гэтай нагоды быў адслужаны малебен. Яго праасвяшчэнства архіепіскап Полацкі і Глыбоцкі Феадосій звярнуўся з прамовай да вернікаў, якія сабраліся тут. Ён назваў гэта месца яшчэ адной крыніцай боскай ласкі на нашай зямлі.